הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 130, 2017-07-17 12:15

רחל עזריה: צהרים טובים.

רחל עזריה: אני שמחה לפתוח את הדיון על הרביזיה על סעיף 25(ה) בהצעת חוק הפיקוח על שירותים פיננסיים (שירותים פיננסיים מוסדרים) (תיקון מס' 4) (הפעלת מערכת לתיווך באשראי), התשע"ז-2017 מ/1127.

רחל עזריה: לא חשבתי שזה יקרה, אבל חזרנו.

רחל עזריה: אני מבקשת מהיועצת המשפטית להקריא את הסעיף המוצע.

<ורד קירו זילברמן: ברשותך יושבת הראש, אני חייבת להתייחס.

<ורד קירו זילברמן: הועבר לידי כרגע נייר עמדה של חברת כאל, אני מניחה.

<ורד קירו זילברמן: אנחנו בדרך כלל מצפים שניירות עמדה יוגשו מבעוד מועד.

<ורד קירו זילברמן: היות ואנחנו גם פרסמנו את הדיון ברביזיה עם הנוסח, כרגע אני לא יכולה להתייחס לנייר העמדה.

<ורד קירו זילברמן: אתם מוזמנים להעלות את הדברים, אם יושבת הראש תסכים לכך.

<ורד קירו זילברמן: אני מקריאה את הסעיף המוצע לרביזיה.

<ורד קירו זילברמן: מדובר בתיקון לסעיף 25(ה) להצעת החוק כפי שפורסמה באתר.

<ורד קירו זילברמן: "בתקופה של שלוש שנים מיום התחילה לא יעסוק בהפעלת מערכת לתיווך אשראי מי שמתקיים בו אחד מאלה: הוא תאגיד בנקאי.

<ורד קירו זילברמן: הוא תאגיד עזר שמחזיק למעלה מעשרים אחוזים מסוג מסוים של אמצעי שליטה במערכת לתיווך אשראי".

עיסאווי פריג': אני יכול להתייחס?

רחל עזריה: כן.

עיסאווי פריג': למען האמת, אני לא השתתפתי בדיונים האחרונים לפני אישור החוק.

עיסאווי פריג': כשאני קורא את זה היום, אני שואל את ברוך.

עיסאווי פריג': כאשר התחלנו את הרעיון של ה-P2P וכל תחילת התהליך, היה לשם התחרות.

עיסאווי פריג': ליצור עוד גופים שייתנו אשראי וייתנו פייט לכל המערכת הבנקאית.

עיסאווי פריג': עכשיו אתם נותנים פתח.

עיסאווי פריג': כשאני רואה שלוש שנים, אני מופתע.

עיסאווי פריג': אני קיוויתי ליותר זמן מאשר שלוש שנים.

עיסאווי פריג': אני אחזיר אותך אחורה לחוק הריכוזיות.

עיסאווי פריג': חוק הריכוזיות, שהוא אחד החוקים שאמורים לשנות את כל מערכת המשק, שעדיין מחלחל באיטיות, הוועדות מתכנסות, חוק הריכוזיות לקח לו, על פי מה שאישרנו ב-2013, כשש שנים לתקופת מעבר, בדיקה וכל הדברים האלה.

<ברוך לוברט: אני חושב שזה בין ארבע לשש שנים.

עיסאווי פריג': בין ארבע לשש שנים.

עיסאווי פריג': לפי מיטב זיכרוני, שש שנים.

עיסאווי פריג': יכול להיות שאתה צודק.

עיסאווי פריג': שם, בחוק הריכוזיות, לקחנו את העסקים הגדולים, את הבנקים ואת כל המערכת הזו, ואנחנו רוצים להוריד את הריכוזיות ונתנו שש שנים.

עיסאווי פריג': תראה כמה זמן נתנו.

עיסאווי פריג': עכשיו כשה

עיסאווי פריג': דבר עובד הפוך, אנחנו מנסים להצמיח גופים חדשים ואנחנו נותנים להם רק שלוש שנים עד שיצמחו.

עיסאווי פריג': לא נותנים להם שש שנים.

עיסאווי פריג': כשאני מתחיל לחשוב מהצד השני, מלמטה, כשאני רוצה להוריד את הפירמידה, את הריכוזיות, אני נותן שש שנים.

עיסאווי פריג': אני אחליש אתכם, אפזר את הכוח, אני נותן שש שנים.

עיסאווי פריג': כשאני רוצה להצמיח גופים חדשים מחוללי תחרות שיהיו חלק בתוך המערכת, אני נותן רק שלוש שנים.

עיסאווי פריג': אני חושב שזו חשיבה לא נכונה ואין סימטריות כאן.

עיסאווי פריג': לגבי הסעיף השני, לגבי העשרים אחוזים של תאגידי העזר.

עיסאווי פריג': בואו נקרא לילד בשמו, אלה כרטיסי האשראי.

עיסאווי פריג': אני הבנתי שבעולם זה עובד ורוב הכסף של ה-P2P מושקע הוא כסף מוסדי שאני לא הכי אוהב אבל גם בעניין הזה, העשרים אחוזים, כפי שני קורא את הסעיף, זה מהיום הראשון.

עיסאווי פריג': זאת הזרמת הכסף המוסדי, העשרים אחוזים, מהיום הראשון.

עיסאווי פריג': לא מחכים לא שלוש שנים ולא ארבע שנים.

עיסאווי פריג': המוסדיים יכולים מיידית להתחיל להזרים כסף.

עיסאווי פריג': אלו שתי ההצעות וכך אני קורא את זה.

עיסאווי פריג': אני אומר שהחוק אושר אבל אני חושב שאנחנו חוטאים למטרה.

עיסאווי פריג': אם הכוונה שלנו היא לחולל תחרות ולהוסיף גופים שיתחרו, צריך לתת להם מספיק זמן כדי לעמוד על הרגליים.

רחל עזריה: אבל זה מה שעשינו עם הגנת ינוקא.

עיסאווי פריג': בסדר.

עיסאווי פריג': הגנת ינוקא, שלוש שנים, אני חושב שזה לא מספיק.

חיים ילין: הוא אומר שבין שלוש שנים לשש השנים, אבל כאשר נאמר שש, זה בין ארבע לשש.

חיים ילין: אני מנסה לתרגם.

חיים ילין: אם במקום שלוש שנים יהיו ארבע שנים - - -

עיסאווי פריג': אני רוצה דוגמת חוק הריכוזיות.

חיים ילין: אם במקום שלוש שנים יהיו ארבע שנים, אני לא חושב שזה דרמטי אבל את תחליטי.

רחל עזריה: איפה בנק ישראל בזה?

עיסאווי פריג': לפני שהם יענו.

עיסאווי פריג': חברים, תקשיבו, יש חזק ויש חלש.

עיסאווי פריג': בית דין לא יעזור.

עיסאווי פריג': לחזק יש כלים יותר מאשר לחלש.

עיסאווי פריג': אני רוצה לחזק את החלש כדי שתהיה אפשרות של תחרות מסוימת.

עיסאווי פריג': ברגע שאני נותן שלוש שנים או שנתיים או שנה, החזק ילמד את ההתפתחות בשוק, ילמד איך זה קורה, האם יש כדאיות כלכלית, ילמד את כל הלקונות שקיימות וייכנס וישתלט על כל המערכת ולכן לא עשיתי שום דבר.

עיסאווי פריג': אני חייב להצמיח ולהצמיח זה לתת כמה שיותר הגנות ינוקא דווקא בתחום הזה.

רחל עזריה: בנק ישראל.

<סימה שפיצר: אני אחזור שוב על העמדות שנאמרו בדיון הקודם.

<סימה שפיצר: קודם כל, האיסור כל בנקים להיכנס לתחום הזה הוא למעשה פוגע בתחרות ולא מפעיל את התחרות, לעמדת הממונה על ההגבלים העסקיים.

<סימה שפיצר: העמדה המקצועית היא שאיסור על בנקים להיכנס לנושא הזה, הוא דווקא זה שפוגע בתחרות.

<סימה שפיצר: יתרה מזאת.

<סימה שפיצר: בכל העולם אין איסור על בנקים להיכנס לתחום הזה.

<סימה שפיצר: יותר מזה, בנקים מובילים בעולם מקימים בעצמם גופים כאלה.

<סימה שפיצר: זה כרגע המצב, אם אנחנו משווים לעולם את עצמנו.

עיסאווי פריג': אם כן, למה את צריכה את החוק אם הבנקים מקימים גופים כאלה?

עיסאווי פריג': שהבנקים יקימו.

עיסאווי פריג': למה שיחכו לחוק?

<סימה שפיצר: כי אנחנו עכשיו מחוקקים סעיף של הגנת ינוקא.

עיסאווי פריג': את רוצה לייצר גורמים מחוללי תחרות.

עיסאווי פריג': איך תייצרי אותם אם לא תתני להם הגנות ינוקא?

עיסאווי פריג': זה לא מסתדר.

<סימה שפיצר: אנחנו כרגע כבר קבענו שתהיה הגנת ינוקא.

<סימה שפיצר: אנחנו לא חוזרים בנו.

<סימה שפיצר: זו העמדה וזה הסיכום.

<סימה שפיצר: מה שאנחנו אומרים זה שהבנקים הגדולים לא ייכנסו ואת זה בהחלט קיבלנו.

<סימה שפיצר: הגופים שפועלים היום הם כבר פעילים.

<סימה שפיצר: כשאתה משווה לחוק הריכוזיות, או יותר נכון לדעתי צריך להשוות לחקיקת שטרום והפרדה של חברות כרטיסי האשראי, זה הקמה של גופים מאפס.

<סימה שפיצר: כשאתה מקים גוף מאפס, אתה צריך קצת יותר משלוש שנים כדי שהוא בכלל יקום, שתהיה לו תכנית עסקית, שתהיה לו מערכת.

<סימה שפיצר: כאן מדובר על גופים שהם כבר פעילים, שהם הוקמו לפני שלוש-ארבע שנים לפי הפרסומים ובכל זאת אנחנו רואים שהם קיימים.

<סימה שפיצר: אמרנו שאנחנו תומכים בזה שלא ייתנו להם.

<סימה שפיצר: בעניין הזה, זאת העמדה שלנו ואנחנו לא חוזרים בנו.

<סימה שפיצר: בעניין חברות כרטיסי האשראי, אני לא יודעת אם אנחנו צריכים להיכנס לזה עכשיו.

רחל עזריה: אפשר.

<סימה שפיצר: בעניין חברות כרטיסי האשראי, אנחנו דווקא מדברים על גופים שאנחנו רוצים לתת להם הזדמנות להתרומם.

<סימה שפיצר: מדובר בגופים שהם חלשים, מקורות המימון שלהם הם לא ודאיים.

<סימה שפיצר: היום הם נשענים במאה אחוזים על מקורות המימון של חברות האם ואנחנו בעצם כאן מנתקים אותם מחבל הטבור כדי לאפשר להם להתרומם.

<סימה שפיצר: אנחנו חושבים שצריך לאפשר להם לפעול באחת משתי אפשרויות, בחברות שצריכות להיפרד.

<סימה שפיצר: הן יכולות להיות או עוסק בפלטפורמה וזה אומר להקים מאפס, או להיכנס כמשקיע כמו שנכנסו כבר מוסדיים לשניים מהגופים, להיכנס כמשקיע בגופים מהסוג הזה.

<סימה שפיצר: זאת דעתנו.

<סימה שפיצר: בעניין הזה אני חושבת שחשוב שתינתן לחברות כרטיסי האשראי המופרדות אפשרות להקים או להשקיע בגופים מהסוגים האלה.

רחל עזריה: לא, לא להקים.

<סימה שפיצר: לעסוק, הכוונה להקים עסק.

רחל עזריה: לא.

רחל עזריה: אנחנו נצטרך לחדד את הנוסח כי המטרה היא לא שהם יוכלו להקים.

רחל עזריה: אנחנו אמרנו שהבנקים הם במעמד אחד, חברות כרטיסי האשראי המופרדות הם במעין מעמד ביניים והחברות P2P במעמד אחר.

רחל עזריה: לכן אמרנו שהם יוכלו, הבנתי שזה גם רצון של חלק מחברות P2P, מהפלטפורמות, בעצם לאפשר שותפות עסקית או השקעה.

רחל עזריה: זו מהות הרביזיה הזאת.

רחל עזריה: אני מסכימה שצריך לדייק את המלל והבנו את זה בשלב מוקדם ואמרנו שנניח את זה כדי שנוכל להתקדם כי אנחנו בסוף מושב.

רחל עזריה: זה הדיוק.

רחל עזריה: זה לא שחברות כרטיסי אשראי מופרדות יוכלו להקים בעצמן פלטפורמה בתקופת הגנת ינוקא.

<סימה שפיצר: רק להבין.

<סימה שפיצר: אם אנחנו כאן מדברים על איזושהי מניעת תחרות, לפי הניסוח כפי שהנחנו עד היום הכוונה הייתה שהם גם יוכלו להקים.

<סימה שפיצר: את זה צריך לחדד.

רחל עזריה: נכון.

<סימה שפיצר: אם אנחנו מדברים על אי פגיעה בתחרות או על אי יכולת, אנחנו כאן לא נגד התחרות.

<סימה שפיצר: אנחנו בעד התחרות אלא אם כן אתם אומרים לא, אנחנו בעד להגן על חברות מסוימות.

רחל עזריה: לא.

רחל עזריה: אנחנו בעד תחרות אבל שתהיה תחרות בת קיימא.

<סימה שפיצר: נכון.

רחל עזריה: לא תחרות שתאכל את עצמה מבפנים בשלב מאוד מוקדם כשאנחנו מדברים על חברות שצריכות את ההגנה.

רחל עזריה: אנחנו חשבנו, לאחר שהחוק עבר, קיימנו איזשהו דיון פנימי שלנו והבנו שיש כאן אירוע קצת יותר מורכב, שכרטיסי האשראי שהופרדו, הם אמנם עדיין בבעלות בנקים, אבל הם בתהליך של היפרדות וגם הם בעצמם בשלב אחר.

עיסאווי פריג': מתי התהליך הזה יסתיים?

<כפיר בטט: שלוש-ארבע שנים מינואר.

עיסאווי פריג': איך אתה רוצה שהם ייכנסו בטרם הופרדו?

<כפיר בטט: אני רוצה לחדד משהו.

<כפיר בטט: אני רוצה לחזק את סימה בעניין הזה.

<כפיר בטט: אני חושב שהחשש היה, ובצדק במידה מסוימת, שהבנקים בעלי מקורות ההון כמעט אין סופיים שלהם יוכלו לבצע התנהגות טורפנית בשוק.

<כפיר בטט: אני חושב שבמקרה של חברות כרטיסי האשראי שהופרדו - - -

עיסאווי פריג': שיופרדו.

<כפיר בטט: שיופרדו.

<כפיר בטט: אני רוצה לחדד.

<כפיר בטט: כל המטרה שלנו היא שהם באמת יוכלו להתחרות בבנקים ובמערכת בצורה חזקה.

<כפיר בטט: המשמעות שהיום הם נמצאים בבעלות הבנקים לא צריכה לגורם לנו למנוע מהם להקים חברות P2P כבר היום, ואני אסביר מדוע.

<כפיר בטט: אנחנו לא באמת חוששים שבנק הפועלים, בוא ניקח אותו כדוגמה, יקדיש משאבים רבים לישראכרט כדי שאותה חברה שעוד שנייה תופרד ממנו תקים מפלצת שתוכל לעטוף את שוק ה-P2P.

חיים ילין: ערך החברה יעלה, הם ימכרו את זה ביותר כסף.

<כפיר בטט: זה שערך החברה יעלה, אנחנו לא רוצים למנוע מצב שבו החברה שהיום קיימת להחליש אותה כדי שערך החברה ירד.

רחל עזריה: אנחנו דיברנו על דבר אחד ואז אנחנו נוותר על זה ונסגור את הבסטה.

<כפיר בטט: זאת עמדתנו בסוגיה הזאת.

<כפיר בטט: אני חושב שאם אנחנו כבר דנים ברביזיה, עמדת משרד האוצר היא שאין מקום להחיל מגבלה גם על חברות כרטיסי האשראי שיופרדו.

רחל עזריה: בדיון הקודם זו הייתה החלטת הוועדה, שכן מחילים את המגבלה.

רחל עזריה: עכשיו באנו ואמרנו שאנחנו רוצים לייצר איזשהו מצב ביניים.

רחל עזריה: אני מבקשת שתכבדו את זה, שזה מצב ביניים.

חיים ילין: רחל, בואו נשים על השולחן.

חיים ילין: אנחנו הבנו שזה מצב ביניים.

רחל עזריה: כן.

חיים ילין: כי בהתחלה אמרנו לא.

רחל עזריה: נכון.

חיים ילין: הבנו שזה מצב ביניים.

רחל עזריה: זה לא הכול או לא כלום.

רחל עזריה: אמרנו שחברות כרטיסי האשראי הן לא במעמד של הבנק אבל הן עדיין במעמד, הם עדיין חלק מהבנק.

רחל עזריה: למה צריך כל כך הרבה זמן את תהליך ההיפרדות, זו שאלה שאפשר לדון עליה אבל יש את התקופה הזו שהיא תקופה מורכבת עבור חברות כרטיסי האשראי ולכן אמרנו שנחיל מגבלה רכה יותר.

<כפיר בטט: אני חושב שהחשש שחברי הכנסת העלו, הבנק עם משאבי ההון המאוד גדולים שלו יוכל להזרים כסף לחברות.

עיסאווי פריג': נכון.

חיים ילין: חד משמעית.

<כפיר בטט: ביני ובעיני משרד האוצר החשש הזה הוא פחות סביר לאור העובדה שהבנק יודע שאוטוטו הוא צריך להיפרד מאותה חברה.

<כפיר בטט: לכן אין סיבה לבוא ולבנות מפלצת שעוד רגע תיאלץ להיפרד ממנה.

עיסאווי פריג': אז תלך עם התחושה שלנו.

חיים ילין: הוא לא ייפרד ממנה.

חיים ילין: הוא הופך אותה למזומנים כשהוא מוכר אותה.

חיים ילין: אל תהיה תמים.

עיסאווי פריג': אנחנו יורים לעצמנו ברגל.

חיים ילין: אם אתה אומר לי שזה כבר נמכר, אני אומר לך עכשיו, וכבר נקבע תג מחיר – זה כבר סיפור אחר.

חיים ילין: זה לא הדיון.

חיים ילין: הדיון כאן כרגע הוא שבעצם ברגע שאתה מזרים כסף, ערך החברה עולה וכל הקטנים שרוצים צוף, הרגת אותם ובעצם אנחנו חוזרים לאותו תסריט בלהות עליו דיברנו.

רחל עזריה: תודה כפיר.

רחל עזריה: ברוך, בבקשה.

<ברוך לוברט: היועץ המשפטי, רשות שוק ההון, משרד האוצר.

<ברוך לוברט: אני רוצה לחדד כי מהנוסח ששלחתם, לא היה ברור.

<ברוך לוברט: יש כאן למעשה שני נושאים.

<ברוך לוברט: האחד, חברות כרטיסי האשראי, האם יעסקו או לא יעסקו בנושא הזה.

<ברוך לוברט: הנושא השני, האם הן ישלטו או יחזיקו בגופים האלה.

<ברוך לוברט: הערבוב בנוסח בין הנושא של השליטה לבין הנושא של העיסוק גרם לאיזשהו מצב שאפשר היה להבין כביכול שמותר להן או אסור להן לשלוט או מותר להן לעסוק אם הן לא שולטות.

<ברוך לוברט: אני חושב שצריך להפריד בזה.

<ברוך לוברט: מבחינת

<ברוך לוברט: כם צריכים לקבל חלטה לגבי העיסוק ואני מבין שההחלטה הייתה שתאגידי עזר בנקאיים לא יעסקו בפלטפורמות האלה בתקופה מסוימת.

עיסאווי פריג': הבנק עוסק בתיווך אשראי גם היום.

עיסאווי פריג': אם תיתן לאחר, זה לא תיווך?

<ברוך לוברט: מה שאני כן מבין זה שלפחות הרביזיה, הכוונה שלה הייתה שתאגידי עזר בנקאיים, לא רק תאגידים בנקאיים אלא גם תאגידי עזר בנקאיים, לא יעסקו בתקופת הגנת הינוקא, תהיה התקופה אשר תחליטו עליה, למעט החברות המופרדות שלהן אנחנו כן נאפשר בתקופה הזאת לעסוק בעיסוק הזה של ה-P2P.

<ברוך לוברט: לעניין השליטה והאחזקה.

<ברוך לוברט: זה נושא אחר שצריך לדון בו.

<ורד קירו זילברמן: עיסוק הוא לכל דבר ועניין.

<ורד קירו זילברמן: עיסוק או גם להקים פלטפורמה.

<ברוך לוברט: בסדר, אבל יש כאן איזשהו ערבוב בנוסח שמכניס את הנושא של העשרים אחוזים - - -

רחל עזריה: בסדר, אז נצטרך למצוא את הנוסח המדויק.

<ברוך לוברט: לפני הנוסח אני שואל מה המהות.

<ברוך לוברט: חוץ מהעיסוק, מה התכלית של האיסור או ההיתר לגבי האחזקה או השליטה.

רחל עזריה: לאפשר שיתוף פעולה בין פלטפורמות קיימות לבין חברות כרטיסי האשראי שהן בהליך פרידה מהבנקים.

חיים ילין: צריך לחדד את זה עוד יותר.

חיים ילין: אנחנו דיברנו על כך שאנחנו לא רוצים שגם כרטיסי האשראי, המוסדיים ישתלטו לצורך העניין על P2P.

<ברוך לוברט: הוראה אחרת שקבענו שהיא בחוק.

<ברוך לוברט: על זה אין רביזיה.

<ברוך לוברט: זאת הוראה אחרת שקבענו בחוק שמסמיכה את הרגולטור.

חיים ילין: יפה.

חיים ילין: נכון.

חיים ילין: לשם כך אתה צריך ללכת עם איזשהו הגיון פנימי שיש גם לחוק.

חיים ילין: אתה לא יכול ללכת נגד.

חיים ילין: אנחנו באנו ואמרנו שאנחנו רוצים שחקנים.

חיים ילין: אמרו לנו והסבירו לנו יפה שכרטיסי אשראי בתהליך פרידה.

חיים ילין: הוא תהליך נפרד.

חיים ילין: אמרנו, בסדר.

חיים ילין: אם הוא נפרד, ועדיין זה תאגיד בנקאי אבל הוא לא בדיוק התאגיד הבנקאי המוכר שאנחנו מכירים, זה אנדרוגינוס כזה שאנחנו לא יודעים לספור אותו - - -

<סימה שפיצר: קוראים לו סולק.

<סימה שפיצר: יש לו שם.

חיים ילין: בסדר.

חיים ילין: מבחינתנו זה עכשיו אנדרוגינוס סולק שייכנס ל-P2P.

חיים ילין: המשמעות שאמרנו, וכאן עיסאווי צודק, היא שמהיום הראשון הוא יכול להשתלט.

חיים ילין: זאת אומרת, מה שאנחנו באנו ואמרנו זה, ראשית, הוא לא ייכנס ויפתח P2P חדש.

חיים ילין: הוא יכול להצטרף לגוף קיים, לא יותר מעשרים אחוזים.

חיים ילין: הוא לא יכול יותר מעשרים אחוזים.

חיים ילין: זאת הכוונה.

חיים ילין: בשום פנים ואופן לא מעבר לזה.

חיים ילין: אז גם אם יש חשש, ואת זה אני אומר לאוצר, שהבנקים יזרמו, אתה יודע מה?

חיים ילין: אני יכול לישון בשקט כי אני יודע שעד עשרים אחוזים ולא יותר מזה.

חיים ילין: זה צריך להיות קוהרנטי לחוק.

חיים ילין: ברחל שאלה אותי אם נראה לי ואמרתי שכן, נראה לי, אני לא חושב שזאת סכנה אלא להפך.

חיים ילין: אנחנו אלה שחוקקנו את ההפרדה של כרטיסי האשראי, אנחנו גם לא רוצים להפיל את כרטיסי האשראי.

רחל עזריה: נכון.

חיים ילין: אבל גם לא רוצים להגדיל את הבנקים על חשבון זה.

רחל עזריה: נכון.

חיים ילין: לכן אנחנו הולכים עם זה.

רחל עזריה: לכן זה מידתי.

חיים ילין: כן.

חיים ילין: עד עשרים אחוזים ולא מעבר לזה.

חיים ילין: זה צריך להיות ברור.

<ברוך לוברט: אני מציע גם בנוסח להפריד בין שתי הוראות, אחת לגבי הייצוג והשנייה לגבי האחזקה או שליטה.

רחל עזריה: תציע נוסח.

<ורד קירו זילברמן: אני רק רוצה לחדד ולומר שלגבי תאגיד עזר, הכוונה היא באמת לאותם תאגידי עזר מופרדים בלבד.

<ורד קירו זילברמן: שיופרדו.

<ורד קירו זילברמן: לא לכל תאגידי העזר.

עיסאווי פריג': למה שיופרדו?

חיים ילין: עיסאווי, אתה לא יכול להכות על החוק שאתה בעצמך שקיבלת אותו.

חיים ילין: צריך לזרום עם החוק.

חיים ילין: זו בעיה שאנחנו בפרק השלישי, עוד מעט יבוא הרביעי ויכול להיות שאנחנו גם נמצא סתירות בין כל הפרקים.

חיים ילין: מבחינתנו.

חיים ילין: לא מבחינתכם.

עיסאווי פריג': אני אמרתי את דעתי.

עיסאווי פריג': איך שהתחלנו את החקיקה הזו ידעתי שנגיע לקטע הזה ולרגע הזה.

עיסאווי פריג': איך אתם תנסו לסובב אותנו, זו דעתי.

עיסאווי פריג': כך אני חושב.

עיסאווי פריג': איך נגיע למצב שהבנקים וחברות כרטיסי האשראי, לתת להם את הפתח להשתלט על המערכת.

עיסאווי פריג': לזה מהיום הראשון ידעתי שנגיע, לקטע הזה, כי זאת המהות.

עיסאווי פריג': לא רק ליצור את הגורם החדש אלא לחסום השתלטות.

עיסאווי פריג': אני עכשיו רואה שכל החדרת התיקונים והשינויים הקטנים, איך לעכב השתלטות כמה שיותר מהר ועל זה אנחנו צריכים לדון.

רחל עזריה: לי ולנו אין שום כוונה כזאת.

רחל עזריה: אנחנו צריכים לוודא שזה לא יקרה.

<לינור דויטש: רציתי לומר שהרביזיה כאן היא פרוצדורלית לחלוטין.

<לינור דויטש: אנשים לא הגיעו כי קראו את הנוסח והוא היה מקובל עליהם ופתאום עכשיו מנסים לעשות כאן איזשהו דבר.

עיסאווי פריג': לא.

עיסאווי פריג': מה זה קשור לכבודך?

עיסאווי פריג': למה הקטע הזה קשור אליך?

עיסאווי פריג': אני כחבר כנסת רוצה לשמוע ולנהל את הדיון.

<לינור דויטש: חלילה, אני לא אומרת לא.

<לינור דויטש: אני לא מדברת עליך.

<לינור דויטש: אני מסכימה אתך.

עיסאווי פריג': מה הדברים המיותרים שאת משמיעה לנו?

רחל עזריה: בואו נתקדם.

רחל עזריה: נפסיק כאן.

רחל עזריה: נמשיך.

רחל עזריה: יש לנו נוסח?

<ברוך לוברט: אנחנו הצענו תיקון, לפחות לפי מה שהבנו את הרביזיה, את הכוונה של הרביזיה.

<ברוך לוברט: אם אנחנו רוצים עכשיו להוסיף עוד מגבלה לפי ההערה של חברי הכנסת.

<ברוך לוברט: אנחנו הצענו שהתיקון יתייחס קודם כל לתקופה של שלוש שנים.

<ברוך לוברט: יהיו כאן למעשה שני חלקים, האחד לגבי העיסוק והשני לגבי האחזקה או השליטה.

רחל עזריה: אתה לא שלחת לנו נוסח?

<ברוך לוברט: אני שלחתי משהו שמתייחס.

רחל עזריה: תקריא את הטקסט.

<ברוך לוברט: שוב, זה תיקון לחוק הבנקאות ואני מציע שבנק ישראל יתייחס.

<ברוך לוברט: מה שאנחנו הצענו, לפחות לגבי העיסוק, מה שכתבנו:

<ברוך לוברט: בתקופה של שלוש שנים מיום התחילה, או לפחות החלק הראשון, לא יעסוק בהפעלת מערכת לתיווך אשראי מי שמתקיים בו אחד מאלה: תאגיד בנקאי.

<ברוך לוברט: תאגיד עזר.

<ברוך לוברט: לנושא הזה של תאגיד עזר אנחנו למעשה מוציאים את ה-...

<ברוך לוברט: המופרדות ולכן אנחנו כותבים: לעניין זה, תאגיד עזר, למעט תאגיד שערב יום תחילתו של חוק שטרום – שלמעשה זה החוק להגברת התחרות ולצמצום הריכוזיות בשוק הבנקאות בישראל (תיקוני חקיקה), התשע"ז-2017 – נשלט בידי בנק בעל היקף פעילות רחב - כי אנחנו מתייחסים רק לבנקים הגדולים, בשתי ה-חכ"אות שמופרדות – כהגדרתו בסעיף 11ב(א) בחוק הבנקאות (רישוי).

<ברוך לוברט: זה לגבי איסור עיסוק.

<ברוך לוברט: אם אני מבין נכון, רוצים להכניס התייחסות לאותם תאגידים שנשלטו בידי בנק בעל היקף פעילות רחב ולהגיד שאותם תאגידי עזר בתקופה הזאת גם לא יחזיקו מעל עשרים אחוזים ב-P2P.

<ורד קירו זילברמן: שאלה.

<ורד קירו זילברמן: אם הם מחזיקים פחות מעשרים אחוזים?

<ברוך לוברט: האחזקה מותרת להם.

<ברוך לוברט: העיסוק אסור להם.

רחל עזריה: מה זה אומר?

רחל עזריה: המטרה הייתה, ואני מבקשת שהנוסח יהיה על פי המטרה, לאפשר שיתוף פעולה בין חברות כרטיסי האשראי המופרדות לבין P2P קיימים.

רחל עזריה: הבנתי שזה צורך של שני הצדדים.

רחל עזריה: זו הייתה המטרה, לאפשר שיתוף פעולה עסקי.

<ברוך לוברט: השאלה היא האם לחבר בין שני התנאים?

<ברוך לוברט: האם אנחנו לא רוצים שגוף, שלמעשה ה-חכ"אות המופרדות, האם אנחנו רוצים לאפשר להן לעסוק בכל מקרה, או שאנחנו אומרים שאנחנו רוצים לאפשר להם לעסוק רק אם הן מחזיקות עד עשרים אחוזים.

רחל עזריה: לא.

רחל עזריה: למה שיחזיקו?

<ברוך לוברט: זה מה שאמרתם, שאתם רוצים לאפשר לחכ"אות המופרדות עד עשרים אחוזים אפשרות להחזיק.

<ורדה לוסטהויז: אם יורשה לי, אני רוצה לחדד.

<ורדה לוסטהויז: יש שתי אפשרויות תיאורטיות.

<ורדה לוסטהויז: נניח ניקח חברת כרטיסי אשראי, היא יכולה להיכנס לתחום.

<ורדה לוסטהויז: אחת מחליטה לעצמה ובעצמה להקים פלטפורמה ואז היא מקימה את הפלטפורמה, אולי נותנת כסף משלה, אולי נותנת כסף ממלווים אחרים שאולי מוכנים להצטרף לפלטפורמה.

<ורדה לוסטהויז: לזה אני מבינה שברוך מתכוון שלא יעסקו.

<ורדה לוסטהויז: אז לא תאגיד בנקאי ולא תאגיד עזר צריכים לעשות דבר כזה.

<ורדה לוסטהויז: זאת הכוונה בחלק הראשון.

<ורדה לוסטהויז: בחלק השני, זאת האופציה השנייה עליה דיברנו, שזה שיתוף פעולה עם P2P שקיים וזה לקנות בבעל הרישיון עשרים אחוזים.

<ורדה לוסטהויז: למשל, הכוונה היא שבאופן תיאורטי תבוא חברת כרטיסי אשראי ותרצה לרכוש מאמצעי השליטה בחברה עשרים אחוזים.

<ורדה לוסטהויז: אני מבינה שההצעה אומרת שעד עשרים אחוזים זה בסדר.

<ורדה לוסטהויז: יותר מזה, לא בסדר וכמובן אסור שליטה גם לא בעשרים ולא מתחת לעשרים אחוזים כשליטה ייחודית.

<ורדה לוסטהויז: צריך לכתוב את זה הפוך, שאסור לשלוט ואסור להחזיק ביותר מעשרים אחוזים.

<ברוך לוברט: לא ישלוט ולא יחזיק.

חיים ילין: אני עוד פעם רוצה לחדד.

חיים ילין: זה על החברות המופרדות כי כולם יבואו לכאן.

חיים ילין: נתנו להן את ההטבה הזאת שהן יכולות להמשיך להחזיק כרטיסי אשראי, כך שהן לא יכולות לבוא עכשיו ולרקוד על שתי החתונות.

חיים ילין: יש מופרדות ויש לא מופרדות.

רחל עזריה: נכון.

חיים ילין: איגוד והבינלאומי.

רחל עזריה: זה רק למופרדות.

חיים ילין: רק למופרדות.

רחל עזריה: רק למופרדות.

רחל עזריה: ברור.

רחל עזריה: בואו נבהיר.

רחל עזריה: קודם כל, זה לשיתוף פעולה עם פלטפורמה.

רחל עזריה: דבר שני, מדובר רק על החברות המופרדות.

רחל עזריה: הדיון עכשיו הוא לגבי אחזקה.

<לינור דויטש: יש לי הצעה לנוסח.

<יונתן רגב: ישראכרט.

<יונתן רגב: חשוב להבהיר ששיתוף פעולה לא חייב להיות בבעלות בהכרח.

רחל עזריה: בואו נוותר על החלק של הבעלות.

רחל עזריה: למה בעצם לשים את הבעלות?

<יונתן רגב: שני הצדדים רוצים, יכולה להיות פעולה עסקית.

רחל עזריה: בואו נוותר על החלק של הבעלות.

רחל עזריה: אני לא יודעת מהיכן זה התגלגל.

רחל עזריה: בואו נעזוב את החלק של הבעלות.

<יונתן רגב: גם וגם.

רחל עזריה: מה גם וגם?

<יונתן רגב: יכול להיות גם שיתוף פעולה של בעלות, שחברת כרטיסי האשראי תקנה עד עשרים אחוזים מחברה קיימת, אם שני הצדדים רוצים.

<יונתן רגב: הוא יכול להיות בלי שהיא קונה עד עשרים אחוזים.

<יונתן רגב: יכול להיות בלי בעלות בכלל אלא שיתוף פעולה עסקי שצד א' נותן איקס.

רחל עזריה: למה שנאפשר שחברה שנפרדת תקנה עשרים אחוזים?

רחל עזריה: מה ההגדרה של שיתוף פעולה?

רחל עזריה: מה אומר שיתוף פעולה?

<יונתן רגב: כל הסכם עסקי שנותן ביטוי ליתרונות של כל אחד מהצדדים ושניהם רוצים.

<יונתן רגב: סתם דוגמה תיאורטית.

<יונתן רגב: חברה קיימת, יש לה בעיה בשירות לקוחות והיא רוצה שאני אתן לה את שירות הלקוחות ואנחנו אומרים שנתחלק.

חיים ילין: אין שום בעיה.

חיים ילין: שישלמו לך.

<יונתן רגב: החוק כרגע אומר שאסור לי לעסוק בתחום הזה בכלל.

רחל עזריה: הוא צודק במובן הזה שאסור לו אפילו להתקרב לזה.

חיים ילין: כל דבר שייעשה בתשלום ולא במניות בתוך החברה או השתלטות, הוא יהיה שותף עד עשרים אחוזים ואחרי כן עוד שלושים אחוזים שאנחנו לא יודעים בשירותים נוספים.

חיים ילין: לא.

חיים ילין: בשום פנים ואופן לא.

<לינור דויטש: יש לי הצעה לנוסח: תאגיד עזר לא יחזיק בשליטה או באמצעי שליטה בחברה בעלת רישיון או בבעל שליטה בבעל רישיון בשיעור העולה על עשרים אחוזים.

<לינור דויטש: זה אומר שעד עשרים אחוזים הוא יכול להיות או כאמצעי שליטה וכל השאר הוא יכול לעשות.

<לינור דויטש: אין לך את המגבלה.

<סימה שפיצר: יש לו מגבלות אחרות רגולטוריות.

<לינור דויטש: בסדר.

<לינור דויטש: רגולטוריות, אבל אני אומרת מבחינת הנוסח של הרביזיה.

<לינור דויטש: לאשר לו עד עשרים אחוזים.

עיסאווי פריג': אנחנו לא צריכים להיכנס לכל השיח הזה.

חיים ילין: עד עשרים אחוזים, שלום ולהתראות.

עיסאווי פריג': יש כאן סוגיה פשוטה.

עיסאווי פריג': אנחנו רוצים לתת אפשרות להצמיח גופים חדשים, אז לתת להם הגנות ינוקא.

עיסאווי פריג': תרחיק מהם את הבנקים וכרטיסי האשראי בתקופה מסוימת.

עיסאווי פריג': להרחיק.

עיסאווי פריג': אסור שיתקרבו אליהם ולנסות להשתלט.

עיסאווי פריג': זאת המטרה.

עיסאווי פריג': זאת התכלית.

<ברוך לוברט: אנחנו מנסים להגיד שיש כאן שני חלקים לאיסור הזה.

<ברוך לוברט: יש חלק אחד שאומר לבנק שאסור לך לעסוק בזה בעצמך והחלק השני אומר שאסור לו גם להיות שותף למישהו אחר בעשרים, שלושים, ארבעים או חמישים או כמה שתחליטו אחוזים.

<ברוך לוברט: יש כאן שני חלקים וצריך להסדיר את שניהם.

עיסאווי פריג': איך מסדירים אותך?

<ברוך לוברט: אני אומר שזה בשתי הוראות.

<ברוך לוברט: האחת לגבי האיסור על הבנק לעסוק והשני הוא האיסור על הבנק לשלוט או להחזיק בשיעור מסוים שאתם תחליטו עליו.

עיסאווי פריג': ותאגידי העזר?

<ברוך לוברט: תאגידי העזר, תחריגו גם מהעיסוק וגם מהשליטה או האחזקה.

רחל עזריה: בסדר.

חיים ילין: אני רוצה לחדד משהו.

חיים ילין: שיתופי הפעולה, מבחינתי תתמחר אותם ומבחינתי בצורה עסקית ולא יעברו את העשרים אחוזים.

חיים ילין: אנחנו לא נגביל אותך.

חיים ילין: אני אומר את זה כאן במפורש, אבל אני מכיר, זה הרי קלאסי.

חיים ילין: אתה לא נותן שירותים בחינם.

רחל עזריה: אנחנו לא מתחילים עכשיו בדיאלוג.

עיסאווי פריג': אני מבקש, ברוך, כמו שהיה בחוק הריכוזיות מארבע עד שש שנים, שגם כאן יהיה מארבע עד שש שנים.

חיים ילין: דנו בזה כשלא היית כאן.

רחל עזריה: התייחסויות.

חיים ילין: כבר קבענו.

חיים ילין: כבר עשינו את הדיון.

חיים ילין: לא היית בו.

<סימה שפיצר: אני רוצה לחדד.

<סימה שפיצר: במסגרת החידודים והוויכוחים, כמו שחידדנו לגבי תאגידי עזר, רק את אלה המופרדים, גם לגבי בנקים, בהנחה שיקום בנק חדש במהלך שלושת השנים של הגנת הינוקא, אנחנו גם רוצים לעשות איזשהו חידוד והחידוד הוא שבנק חדש שיקום במהלך שלוש השנים האלה, ואנחנו מחכים לזה, גם יוכל להציג פלטפורמה.

רחל עזריה: אם יקום בשלוש השנים הקרובות, אין בעיה.

חיים ילין: רגע.

חיים ילין: אני רוצה לחדד את זה.

חיים ילין: אני דווקא מסכים לזה אבל זה כולל גם אגודות אשראי.

עיסאווי פריג': כל בנק חדש.

חיים ילין: אני רוצה להסביר.

<קריאה: אין מניעה.

<קריאה: לא חלה עליה הגנת הינוקא.

חיים ילין: אנחנו אומרים שכל תאגיד בנקאי וכולי ואנחנו מחריגים גם כאן בנק חדש שמוקם בתקופה הזאת.

<סימה שפיצר: חדש לגמרי.

חיים ילין: הוא יכול להיכנס.

חיים ילין: אני מציין שלא רק בנק אלא אגודות אשראי גם.

חיים ילין: אני מחדד את זה.

רחל עזריה: אין בעיה.

רחל עזריה: בסדר.

רחל עזריה: קיבלנו.

עיסאווי פריג': אם זה חדש.

רחל עזריה: כל מי שחדש.

רחל עזריה: אין בעיה.

<שלומי תורג'מן: אני חושב שהניסוח הזה כפי שהוצע לפני שהגענו, אני לא חושב שצריך לגעת בו, הוא ניסוח שממצה את הדברים.

<שלומי תורג'מן: לא הבנתי מדברי עורך דין לוברט אם יש אפשרות להחריג איזשהו תאגיד עזר ששולט בו בנק לא בהיקף נרחב, אולי זאת ויזה.

<שלומי תורג'מן: אני חשוב שאין מקום להיכנס להגדרות מהסוג הזה.

<שלומי תורג'מן: כלומר, חברת אשראי שמוחזקת בידי בנק, היא תאגיד עזר וככזו היא לא יכולה לעסוק בתחום הזה.

<שלומי תורג'מן: אני חושב שהנוסח הזה ממצה ומספיק.

<שלומי תורג'מן: אולי גם מה שאמרה גברת דויטש, אפשר להשתתף.

<שלומי תורג'מן: אני עצמי חושב שבנקים, גם אם יקומו בשלוש השנים הקרובות, יהיה להם מספיק במה להתעסק ולא צריכים להתעסק גם ב-P2P.

עיסאווי פריג': למה זה מפחיד אותך?

עיסאווי פריג': שחקן חדש נכנס.

עיסאווי פריג': מה הבעיה?

<שלומי תורג'מן: יש להם הון מסוג אחר.

<שלומי תורג'מן: יש להם גם הון שלהם.

עיסאווי פריג': כל בנק חדש, אני רוצה לעודד אותו.

חיים ילין: יהיה P2P בתוך הבנק.

חיים ילין: מה אכפת לך?

עיסאווי פריג': הכוונה היא שחייבים להכניס שחקנים חדשים לשוק.

עיסאווי פריג': לתת לכל אחד.

עיסאווי פריג': זה שם המשחק.

<ברוך לוברט: אם אני מבין נכון, ההחלטה היחידה לפי דעתי שכרגע לי לפחות לא ברורה, אנחנו אומרים שיהיה איסור עיסוק ויהיה איסור שליטה ויהיה איסור אחזקה לתאגיד בנקאי ולתאגיד עזר בנקאי.

<ברוך לוברט: עכשיו השאלה מה יהיה כן מותר לחכ"אות המופרדות.

<ברוך לוברט: חברת כרטיסי אשראי.

עיסאווי פריג': המופרדות.

חיים ילין: 19.99.

<ברוך לוברט: רק להחזיק אבל לעסוק בעצמן, אסור.

רחל עזריה: לא בעצמן.

<ורד קירו זילברמן: ומי יפקח עליהן?

<קריאה: עד להפרדה.

<קריאה: כל מה שמדברים זה עד להפרדה.

<ברוך לוברט: גם אם ההפרדה תהיה קודם - - -

רחל עזריה: נכון.

רחל עזריה: אמרנו את זה.

רחל עזריה: כבר אמרנו את זה בדיון הקודם.

חיים ילין: אנחנו צריכים לגרום לכך שהם לא יחכו ארבע שנים אלא שייפרדו.

<ורד קירו זילברמן: שוב אני שואלת מי יפקח עליהם.

חיים ילין: זה יהיה כמו שתי מדינות, שלא נפרדים.

<סימה שפיצר: אם אין שליטה, זה בוודאות גוף שהוא בפיקוח של רשות שוק ההון.

<ורד קירו זילברמן: זאת אומרת, הם יהיו מה שנקרא בעלי עניין?

<ברוך לוברט: לא.

<ברוך לוברט: הם יקבלו היתר מאתנו אבל כגוף חכ"אות, גם לפני ההפרדה וגם אחרי ההפרדה, הן מפוקחות על ידי בנק ישראל כסולקים.

<ורד קירו זילברמן: אני לא מדברת על זה.

<ורד קירו זילברמן: אני מדברת על הפעילות הספציפית הזאת.

<ברוך לוברט: הפעילות כבעלי עניין, הוא על ההיתרים.

<ורד קירו זילברמן: זאת אומרת, ברור שהם יקבלו היתר מרשות שוק ההון.

<ברוך לוברט: כן.

<ברוך לוברט: רשות שוק ההון מפקחת עליהם.

<יואב גפני: אבל פעילות הפיקוח על כל אותן הוראות שיש בחוק, אלה הוראות שהן למעשה הפיקוח בכובעם מי שעוסק בפעילות P2P ותהיה של הפיקוח על הבנקים בכובעו כמי שמפקח על חברות כרטיסי האשראי.

<יואב גפני: זה המצב.

<יואב גפני: היה דיון שלם על זה.

עיסאווי פריג': בסדר, אבל הוא עובר לחברה שהיא תחת הפיקוח שלך.

<יואב גפני: לא.

חיים ילין: אני רוצה לציין.

חיים ילין: אתה יכול להגיד את מה שאתה אמרת אם אין הפרדה.

חיים ילין: ברגע שיש מכירה ויש הפרדה מוחלטת, גמרנו.

חיים ילין: די.

<יואב גפני: לא.

<יואב גפני: אני התכוונתי למצב הדברים שבו יש הפרדה.

<יואב גפני: כי אם יש הפרדה, חברות כרטיסי האשראי לאחר ההפרדה אינן גופים מפוקחים של רשות שוק ההון אלא של הפיקוח על הבנקים.

<יואב גפני: אם הן תעסוקנה בפעילויות האלה לאחר ההפרדה, הן תעסוקנה בפעילויות האלה, צריך שיהיה ברור שהן תחת הכללים - - -

עיסאווי פריג': הוא צודק.

חיים ילין: אם זה מה שאתה אומר, יש כאן סתירה.

עיסאווי פריג': יש בעיה.

עיסאווי פריג': אתה צודק בזה.

חיים ילין: נגיד שעכשיו, אחרי שלוש השנים ואחרי ההיפרדות והכול, ישראכרט מחליט החלטה שהוא בעצם בא ומקים P2P חדש לגמרי.

עיסאווי פריג': הוא יכול.

חיים ילין: על ידי מי מפוקח ה-P2P?

חיים ילין: הוא תאגיד עזר?

<קריאה: לא.

<קריאה: הוא סולק.

חיים ילין: אני בכוונה שואל.

חיים ילין: לא נולדתי אתמול.

חיים ילין: מה הוא?

<יואב גפני: הוא סולק.

חיים ילין: על ידי מי מפוקח סולק?

<יואב גפני: בנק ישראל.

חיים ילין: זאת אומרת, הפלטפורמה של ה-P2P, על ידי מי מפוקחת?

<יואב גפני: בנק ישראל.

עיסאווי פריג': יוצא שאותה פלטפורמה תפוקח באגף מסוים על ידי בנק ישראל.

<יואב גפני: אני רוצה להזכיר שהיה דיון שלם בנושא הזה לקראת האישור של החקיקה, לא בסוגיה הספציפית הזאת אלא בסוגיה רחבה הרבה יותר בשאלה האם הבנקים שיעסקו ב-P2P, והרי הוראת השעה הזאת חלה לשלוש שנים, יהיו מפוקחים על ידי רשות שוק ההון או על ידי הפיקוח על הבנקים.

<יואב גפני: היה דיון שלם בשאלה הזאת.

<יואב גפני: במסגרת הדיון הזה אנשי הפיקוח על הבנקים הציגו את, נקרא לזה, ארגז הכלים שיש להם במסגרת הוראות חוק בנק ישראל והוראות נוהל בנקאי תקין, לפיקוח על הגורמים האלה.

<יואב גפני: אותנו הטרידו כמה סוגיות כמו למשל הוראות של ניגוד עניינים וכולי ועלה גם בדיון שהן יטופלו במסגרת הזאת, כל אותן הוראות.

<יואב גפני: דהיינו, שיש להם כלים, זה מה שעלה במסגרת הדיון הזה, לטפל בכל אותם עניינים שאנחנו סברנו שאותנו מטרידים ונמצאים בחקיקה עצמה.

<יואב גפני: אשר לפיקוח, התשתית בכלל לגבי בנקים.

<יואב גפני: למה מטרידה אותנו לכאורה השאלה של חכ"אות?

<יואב גפני: כל השאלה של הפיקוח.

<יואב גפני: יהיו כאן גופים באופן עקרוני עוד יותר משלוש שנים שיוכלו לעסוק בזה, שהם בנקים ולא בנקים, ומי שאינו בנק ויעסוק בתחום הזה, יקבל רישוי ופיקוח לפי הוראות החוק הזה על ידי רשות שוק ההון.

<יואב גפני: אם הוא תאגיד בנקאי או תאגיד עזר בנקאי, יפוקח לפי הכללים של הנוהל הבנקאי התקין וכל ההוראות של החקיקה של המערכת הבנקאית שהן הוראות מתאימות וחלקן צריכות לבצע התאמות כפי שנאמר במסגרת הדיון, שתתבצענה התאמות לעניין הזה.

עיסאווי פריג': אני מציע לדחות את זה לסבב הבא.

רחל עזריה: אני חייבת לומר שאני סומכת עליכם.

רחל עזריה: אתם תסתדרו.

עיסאווי פריג': גפני, ההצעה שלי היא לא לתת לחברות כרטיסי האשראי לעסוק בזה.

עיסאווי פריג': בעוד שלוש-ארבע שנים הן יהיו מופרדות.

עיסאווי פריג': אלוהים גדול.

עיסאווי פריג': עכשיו אסור לתת להם.

רחל עזריה: היועצת המשפטית, אני מבקשת שתקריאי.

<ורד קירו זילברמן: אני אנסח את העקרונות שהתקבלו ואנחנו ננסח את הסעיף.

רחל עזריה: אנחנו נסמיך אתכם לניסוח סופי של הסעיף.

<שירלי אבנר: בעקבות מה שהבנו שיסוכם כאן, לגבי תאגיד בנקאי.

<שירלי אבנר: במקום תאגיד בנקאי זה יהיה בנק אשר קיבל רישיון לפני תחילתו של החוק בהתאם לסעיף 4א(1) לחוק הבנקאות (רישוי).

רחל עזריה: בנקים חדשים.

עיסאווי פריג': זה כן.

רחל עזריה: בסדר.

עיסאווי פריג': אין לי בעיה.

רחל עזריה: שיוקם כבר בנק חדש.

עיסאווי פריג': אני רוצה לעודד כל אחד חדש שנכנס.

חיים ילין: זה לא לעודד.

חיים ילין: הוא שם בין ארבעה לעשרה מיליון שקלים על תשתית מחשוב, הוא לא מבין כמה זה עולה, אז הוא לא יקים שום דבר.

חיים ילין: אין לו סיכוי להקים.

רחל עזריה: למי?

חיים ילין: לסולק החדש.

חיים ילין: עם כל הכוונות הטובות שלנו.

רחל עזריה: אם במקרה יקום בנק, ניתן לו.

<ברוך לוברט: למרות שאני הייתי מציע, אם מתייחסים לבנקים חדשים, אולי להתייחס להיקף הפעילות שלהם.

חיים ילין: זה מה שרציתי לשאול.

עיסאווי פריג': אם יהיה חדש, היקף הפעילות יהיה קטן.

עיסאווי פריג': זה בסדר.

עיסאווי פריג': אבל שיקום.

<ורד קירו זילברמן: לא צריך להיכנס לזה.

רחל עזריה: אנחנו מדברים על שלוש שנים.

עיסאווי פריג': תשאיר תיקוני חקיקה, שיהיה לנו במה לעסוק.

<ורד קירו זילברמן: העיקרון הולך להיות שבתקופה של שלוש שנים מיום התחילה, אנחנו נגיד: לא יעסוק, לא ישלוט ולא ינהל או לא יחזיק אמצעי שליטה של מערכת לתיווך באשראי, מי שמתקיים בו אחד מאלה: הוא תאגיד בנקאי והוא תאגיד עזר.

<ורד קירו זילברמן: אנחנו נתייחס לבנקים חדשים ולחברות כרטיסי האשראי שעומדות להיות מופרדות.

<ורד קירו זילברמן: הם יוכלו להחזיק עד עשרים אחוזים מסוג מסוים של אמצעי שליטה ובלבד שלא יהיה בזה כדי לבסס שליטה באותה מערכת לתיווך באשראי.

<ורד קירו זילברמן: אנחנו ננסח את זה ונפיץ את הנוסח למשרדים.

חיים ילין: צריך להוסיף שם חברות אשראי או לא?

<יואב גפני: לא.

<יואב גפני: לא צריך להוסיף.

<אריאלה מלכה: תאגיד בנקאי ותאגיד עזר בנקאי הוא, ציינת מה הם ואת הסייג.

<אריאלה מלכה: מה הסייג?

<ורד קירו זילברמן: הסייג הוא שתאגיד עזר שיופרד ובנק חדש שיקום, יכולים להחזיק עד עשרים אחוזים מסוג מסוים של אמצעי שליטה במערכת לתיווך אשראי ובלבד שאין בכך כדי לשלוט במערכת.

<שירלי אבנר: על חדשים זה לא יחול.

<קריאה: בכלל.

<קריאה: בלי מגבלות.

<קריאה: הם חדשים, צריך לתת להם לפעול.

<קריאה: לא הבנו שהמגבלות האלה של עד עשרים אחוזים חלות על בנקים חדשים.

רחל עזריה: בנק חדש הוא כמו תאגידי עזר בנקאיים.

עיסאווי פריג': אני רוצה לתת לבנקים אפשרות לצמוח.

<סימה שפיצר: מכיוון שבפרוטוקול היו כמה הסתייגויות לניסוח, אנחנו נשמח שלפני שהניסוח יושלם, אנחנו נעבור עליו, בנושא של בנק חדש שטרם קם למועד תחולה.

<ורד קירו זילברמן: הכנסנו את זה אבל במגבלה.

<שירלי אבנר: שתהיה הגנה נוספת על בנק.

<שירלי אבנר: לא על תאגיד בנקאי.

<שירלי אבנר: זה בנק שיקבל רישיון בהתאם לסעיף 44(1) לחוק בנקאות (רישוי).

רחל עזריה: בסדר גמור.

רחל עזריה: אנחנו נעבור להצבעה.

רחל עזריה: מי בעד הרביזיה כפי שהוקראה על ידי היועצת המשפטית?

רחל עזריה: אנחנו גם מסמיכים את היועצת המשפטית לסיים, בשיתוף עם משרדי הממשלה, את הנוסח המדויק.

עיסאווי פריג': למעט.

רחל עזריה: למעט עשרים אחוזים.

רחל עזריה: מה שניסחנו עכשיו.

רחל עזריה: רק חברות כרטיסי אשראי מופרדות.

רחל עזריה: מי בעד הרביזיה כפי שהוקראה על ידי היועצת המשפטית?

רחל עזריה: אנחנו מסמיכים אותה לנסח.

רחל עזריה: מי בעד?

רחל עזריה: מי נגד?

רחל עזריה: בעד – פה אחד

רחל עזריה: הרביזיה התקבלה.

רחל עזריה: תודה רבה.

רחל עזריה: יישר כוח.

רחל עזריה: סיימנו את החוק.

רחל עזריה: היה ממש תענוג לעבוד אתכם.

רחל עזריה: באמת תודה רבה, רבה, רבה.